**Н А Ц Р Т**

На основу члана 81. Закона о буџетском систему („Службени гласник РС“ ,број 54/2009,73/2010, 101/2010, 101/2011, 93/2012, 62/2013, 63/2013 - испр., 108/2013, 142/2014, 68/2015 - др. закон, 103/2015, 99/2016, 113/2017, 95/2018, 31/2019, 72/2019,149/2020 , 118/2021, 118/2021- др. Закон и 138/2022) и члана 37. став 1. тачка 7. Статута Града Ниша (''Службени лист Града Ниша'', број 88/2008, 143/2016 и 18/2019)

 Скупштина Града Ниша, на седници одржаној \_\_\_ .\_\_\_. 2023..године, донела је

О Д Л У К У

О УСВАЈАЊУ СТРАТЕГИЈЕ УПРАВЉАЊА РИЗИЦИМА

ГРАДА НИША (2023 – 2024.)

Члан 1.

 Усваја се Стратегијa управљања ризицима Града Ниша (2023 – 2024.)

Члан 2.

 Саставни део ове одлуке је Стратегија управљања ризицима Града Ниша (2023 – 2024.)

Члан 3.

 Ова одлука ступа на снагу осмог дана од дана објављивања у „Службеном листу Града Ниша“

 Број:

 У Нишу, године

**СКУПШТИНА ГРАДА НИША**

 Председник

 др Бобан Џунић

ОБРАЗЛОЖЕЊЕ

У складу са одредбама Закона о буџетском систему ("Сл. гласник РС", бр. 54/2009, 73/2010, 101/2010, 101/2011, 93/2012, 62/2013, 63/2013 - испр., 108/2013, 142/2014, 68/2015 - др. закон, 103/2015, 99/2016, 113/2017, 95/2018, 31/2019 ,72/02019, 149/2020, 118/2021, 118/2021- др. закон и 138/2022) и Правилником о заједничким критеријумима и стандардима за успостављање, функционисање и извештавање о систему финансијског управљања и контроле у јавном сектору („Службени гласник РС“, бр.89/2019), систем финансијског управљања и контроле представља свеобухватни систем унутрашњих контрола који успоставља и за који је одговоран руководилац корисника јавних средстава, а којим се, управљајући ризицима, осигурава разумна увереност да ће се у остваривању циљева буџета и друга средства користити правилно, етично, економично, ефикасно и ефективно.

С обзиром на реформе у РС, које су у току, кроз реформу система јавних финансија, реформу државне управе и система буџета, које укључују увођење стратешког планирања и дефинисање стратешких циљева, развој програмског планирања и праћење реализације циљева програма, велику важност у јавном сектору добија и процес управљања ризицима који је потребно упоредо развијати и то посебно у процесима који су кључни за реализацију стратешких циљева односно циљева Града Ниша 2023-2024 (у даљем тексту: Град).

Стратегија управљања ризицима Града Ниша (2023-2024), (у даљем тексту: Стратегија), представља стратешки документ који употпуњује даљи развој система ФУК и има за циљ да се у Граду уведе пракса управљања ризицима и успостави оквир којим ће се и у будућем периоду развијати сам процес управљања.

Под успешним управљањем ризицима, подразумева се рад на јачању постојеће структуре управљања, како у процесу планирања и реализације циљева тако и у процесу доношења одлука, где је управљање ризицима потребно уградити као стандард тј. oпште прихваћен концепт и саставни део управљања, који ће омогућити оптималније и рационалније коришћење јавних средстава.

Овом стратегијом одређен је процес идентификовања ризика, процена идентификованих ризика, рангирање, као и које активности треба предузети како би се ефекти ризика (укупна изложеност ризику) ублажили. Такође, одређује се и линија одговорности запослених у процесу управљања ризицима тј. ко све учествује у процесу управљања, начину извештавања о евидентираним ризицима и њиховом статусу.

Радна група за увођење и развој система финансијског управљања и контроле у Граду Нишу и доношење стратегије управљања ризицима 2023 – 2024. године израдила је предлог Стратегије управљањем ризиком Града Ниша (2023-2024).

Полазећи од наведеног предлаже се Скупштини Града Ниша да, сходно члану 81. Закона о буџетском систему („Службени гласник РС“ ,број 54/2009.... 138/2022) и члану 37. став 1., тачка 7. Статута Града Ниша ("Сл. лист Града Ниша", бр.88/2008, 143/2016 и 18/2019) донесе Одлуку о усвајању стратегије управљања ризицима Града Ниша (2023. – 2024.)

 Начелница

Градске управе за финансије

 Нина Илић